കോണ്ഗ്രസ് യൂണിറ്റ് കമ്മിറ്റി രൂപീകരണം: ഈ വര്ഷം 14,000 യൂണിറ്റുകള് തൃശൂര്: ഈ വര്ഷത്തോടെ 14,000 കോണ്ഗ്രസ് യൂണിറ്റുകള്ക്ക് രൂപം നല്കാന് ഡി.സി.സി ഭാരവാഹികളുടെ യോഗത്തില് തീരുമാനം. കെ.പി.സി.സി തീരുമാനപ്രകാരം ജില്ലയിലെ കോണ്ഗ്രസ് യൂണിറ്റ് കമ്മിറ്റികളുടെ രൂപീകരണത്തിനായി ചേര്ന്ന യോഗമാണ് തീരുമാനം കൈക്കൊണ്ടത്. ഓരോ നേതാവിനും ഓരോ ബൂത്ത് കമ്മിറ്റിയുടെ ചുമതല എന്ന നിലയില് 2298 ബൂത്തുകളുമുണ്ടാകും. എം.പിമാര്, എം.എല്.എമാര്, മുന് എം.എല്.എമാര്, കെ.പി.സി.സി ഡി.സി.സി ഭാരവാഹികള്, ബ്ലോക്ക് മണ്ഡലം ഭാരവാഹികള്, ത്രിതല പഞ്ചായത്തിലെ കോണ്ഗ്രസ് അംഗങ്ങള്, മുനിസിപ്പല്, കോര്പറേഷന് കൗണ്സിലര്മാര്, പോഷക സംഘടനകളിലെ സംസ്ഥാന ജില്ലാ ഭാരവാഹികള്, നിയോജകമണ്ഡലം പ്രസിഡന്റുമാര്, മുന് ജനപ്രതിനിധികള് എന്നിവര്ക്കാണ് ഓരോ ബൂത്തിന്റെയും ചുമതല നല്കുക. ഡി.സി.സി പ്രസിഡന്റ് ജോസ് വള്ളൂര് അദ്ധ്യക്ഷനായി. ജോസഫ് ചാലിശ്ശേരി, പി.എ. മാധവന്, എം.പി. വിന്സെന്റ്, ടി.വി. ചന്ദ്രമോഹന്, ടി.യു. രാധാകൃഷ്ണന്, കെ.കെ. കൊച്ചുമുഹമ്മദ്, അഡ്വ. ജോസഫ് ടാജറ്റ്, സുനില് അന്തിക്കാട്, രാജേന്ദ്രന് അരങ്ങത്ത്, ജോണ് ഡാനിയേല്, സി.സി. ശ്രീകുമാര്, കെ.ബി. ശശികുമാര്, എന്. കെ. സുധീര്, എ. പ്രസാദ്, സി.എസ്. ശ്രീനിവാസ്, ഡോ. നിജി ജസ്റ്റിന്, സി.ഒ. ജേക്കബ്, ടി.യു. ഉദയന്, സോണിയ ഗിരി എന്നിവര് പങ്കെടുത്തു.